**KAIŠIADORIŲ JAUNIMO REIKALŲ TARYBOS**

**SUSIRINKIMO PROTOKOLAS**

2021-03-19 Nr.14

**Susirinkimo vieta:** Nuotolinis susirinkimas per internetinę platformą “Zoom”

**Posėdžio pirmininkas:** Robertas Šustavičius

**Susirinkimo sekretorius:** Eglė Grendienė

# Dalyvavo:

# Vytenis Tomkus,

# Robertas Šustavičius,

# Antanas Bernatonis,

# Giedrė Pavasarytė,

# Rugilė Grendaitė,

# Viktorija Kanapinskaitė,

# Emilija Grigaliūnaitė,

# Gražina Kazanavičienė,

# Aistė Gudeliauskaitė.

**DARBOTVARKĖ:**

1. Rumšiškių kultūros centro erdvės „Rūsys“ remonto darbai.
2. Dėl jaunimo organizacijų projektų konkurso.
3. Hakatono organizavimas.
4. **Rumšiškių kultūros centro erdvės „Rūsys“ remonto darbai.**

Robertas Šustavičius pradeda susirinkimą pasidžiaugdamas, kad JRT iniciatyva Rumšiškių kultūros centro erdvė „Rūsys“ gavo finansavimą virtuvėlės ir sanitarinio mazgo įrengimui. Kultūros centro direktorė Gražina Kazakevičienė detaliai papasakoja apie planuojamus atlikti darbus. Akventuojama, kad remonto darbai netrukdys atviros jaunimo erdvės darbui. Atsakant į Vytenio Tomkaus klausimą apie baldus, direktorė pastebi, kad į gautą finansavimą baldai neįtraukti, bet tikimasi sutaupyti ir iš tų lėšų juos nupirkti. Jaunimo darbuotoja Aistė Gudeliauskaitė pasidžiaugia apie gautą paramą iš UAB Autodetalės, 1200 eur suma už kurią bus įsigyta stalo futbolo stalas, žaidimų konsolę ir stebėjimo kamera. Eglė Grendienė ir Robertas Šustavičius patvirtina, kad tai nerekomenduotina tiek etine, tiek duomenų rinkimo prasme įrenginėti stebėjimo kameras. Taip pat Aistė Gudeliauskaitė papasakoja Tarybai apie jaunimo erdvę savo lėšomis remiančius žmones: Kęstutis Kučinskas erdvei dovanos biliardo stalą – tam bus įrengta atskira patalpa. Taip pat Aivaras Jonyka planuoja dovanoti sportinės įrangos.

**2. SVARSTYTA. Dėl jaunimo organizacijų projektų konkurso**

Jaunimo reikalų koordinatorė prašo jaunimo reikalų tarybos nuspręsti, kada skelbti konkursą. Įprastai šis konkursas skelbiamas kovo pabaigoje – balandžio pradžioje, bet esant COVID -19 karantinui galbūt verta konkurso pradžią nukelti į gegužės mėnesį. Vytenis Tomkus ir Giedrė Pavasarytė siūlo konkurso skelbimą vykdyti įprastu laiku, nes planuoti veiklas galima ir tuo metu, kai yra griežtos karantino sąlygos, o įgyvendinti III ir IV ketvirčiuose. Pernai metais buvo įtraukti prioritetai, ar šiemet bus nustatinėjami prioritetai? Robertas sako, kad buvo gerai prioritetai, nes jaunimo organizacijos stengėsi burtis. Vytenis Tomkus sako, kad palikime jaunimui laisvę, ir tegu būna tik įtraukimo prioritetas. Robertas siūlo balsuoti pridedant ir bendradarbiavimo tarp jaunimo organizacijų prioritetą.

**BALSAVO:**

Už – 6 nariai;

Prieš – 0 narių.

**NUTARTA. Jaunimo organizacijų projektų konkursą organizuoti įprastu laiku, nustatant įtraukimo ir bendradarbiavimo prioritetą.**

**3. SVARSTYTA.** **Hakatono organizavimas**

Jaunimo reikalų koordinatorė Eglė Grendienė pristato tarybai, kad jaunimo verslumo skatinimui iš biudžeto skirta 5000 eur. ir klausia kada šį renginį planuoti? Antanas sako, kad geriausia daryti pavasarį arba rudenį, nes vasaros laiku visi atostogauja. Svarbu kas organizatoriai ir kas skirs savo laiko šitam renginiui. Nes reikia mentorių, rėmėjų, programos, numatyti sesijas, viešinimas. Kitas svarbus klausimas yra Hakatono tikslas. Robertas pasakoja, kad į Hakatono komandą įeina iki penkių žmonių ir net ir 5 komandos jau būtų visai nemažai. Eglė Gredienė klausia, ar apibrėšime kad Hakatonas tik Kaišiadorių rajono jaunimui. Vytenis Tomkus siūlo, kad neapibrėžtume jaunimo geografiškai. Robertas Šustavičius siūlo, kad svarbu, jog idėja būtų realizuojama Kaišiadorių rajone ir kad prizinė vieta būtų tik viena. Vytenis Tomkus siūlo daryti rudenį, nes šiuo metu dar yra karantininė situacija. Giedrė siūlo organizuoti Hakatoną jaunimo centre. Dar svarstoma apie galimybę renginį daryti sodybose. Antanas atsako į Tarybo narių klausimus:

* Ar Hakatonas mokamas? – ne, nebent tai tarptautinio lygio hakatonai.
* Ar 5000 eur tik prizams? – reikia dalyviams maitinimo, todėl visos sumos neišeis skirti prizams. Mentorius galima rasti nemokamai.
* Kiek komandoje būna žmonių? – nuo 3 iki 6.
* Ar realu daryti 2 dienoms? – taip.
* Kiek komandų minimaliai? – optimaliausias skaičius – 10 komandų.
* Kiek įprastai būna mentorių? – 4-5, bet priklauso nuo dalyvių skaičiaus.
* Kokio amžiaus dalyviai? – priklauso nuo tikslo.

Robertas Šustavičius prašo Antano Bernatonio nupasakoti visą renginio eigą. Antanas sako, kad pirmiausia vyksta atidarymas, nupasakojamas renginio tikslas, pristatomi rėmėjai. Pirmą dieną vyksta pičai (idėjos pristatymai), kadangi dalis žmonių ateina su idėjomis, dalis be idėjų. Formuojasi komandos. Ir jos pradeda dirbti, vėliau eina pas mentorius, kurie duoda nuorodas. Antrą dieną vyksta 3-5 min. pristatymas. Komisija nusprendžia kieno idėja pati geriausia ir įteikia prizą. Tikslas gali būti padėti Kaišiadorių rajone esančioms įmonėms spręsti jų problemas. Giedrė Pavasarytė siūlo neriboti jaunimo amžiaus t.y., kad galėtų dalyvauti ir 35 metų žmonės, nes nerimauja dėl dalyvių skaičiaus. Vytenis Tomkus siūlo šį renginį daryti tik jaunimui. Robertas Šustavičius siūlo visiems labai tiksliai išaiškinti kas yra Hakatonas.

Susirinkimo pirmininkas Robertas Šustavičius

Susirinkimo sekretorė Eglė Grendienė